stanford-oval/wikipedia huggingface dataset:
להאר
גורמים

להארים יכולים להתרחש יחד עם ההתפרצות (באנגלית syneruptive), או במנותק ממנה, לאחר ההתפרצות (posteruptive) או בלא קשר להתפרצות. על מנת שייווצר להאר דרושים ארבעה מרכיבים:
מים בכמות רבה: מעיינות הידרותרמיים, שלג וקרח המתמוססים במהירות, מים הסכורים מתחת לקרחון, אגמי לוע וגשמים
חומרים בלתי מלוכדים בשפע: אפר געשי, סלעים פירוקלסטיים, סחופת קרחונים, קרקע רופפת וכו'
מדרונות תלולים ואזורים שטוחים יחסית במקור הלהאר
מנגנון הפעלה.
להארים נוצרים במקרים הבאים:
המסה של שלגים וקרחונים במגע עם לבה או זרמים פירוקלסטיים במהלך ההתפרצות
שיטפון הנגרם כאשר קרחון הסוכר אגם תת-קרחוני שמימיו נוצרו מחום גאותרמי נפרץ עקב התפרצות תת-קרחונית, תופעה המכונה באיסלנדית יוקולהלופ
פריצה של אגמי לוע, אגמים בקלדרה או אגמים שנוצרו כאשר חומר שנפלט מהתפרצות יצר סכר טבעי. פריצת דופנות האגם יכולה להתרחש גם זמן רב לאחר ההתפרצות עקב עלייה הדרגתית בגובה המים.
בנוסף, אף שתופעת הלהארים משויכת בדרך כלל לתוצאות של פעילות געשית, להארים יכולים להתרחש אפילו בלי שתתרחש פעילות געשית. דבר זה קורה כאשר התנאים בשלים להתמוטטות ותנועה של בוץ שמקורו במרבצים של אפר געשי שהצטבר.
רעידות אדמה מתחת להר הגעש או בקרבתו עלולות לזעזע את החומרים הגעשיים, לנתק אותם ממקומם ולגרום להם להתמוטט תוך יצירת מפולת של להאר.
גשמים או טייפונים עלולים לגרום לגושים גדולים של בוץ שהתקשה להתנתק ולזרום במדרון במהירות של יותר מ-30 קמ"ש, תוך גרימת תוצאות הרסניות.
מקומות בסיכון

כמה הרים בעולם, כולל הר ריינייר בארצות הברית, הר רואפהו בניו זילנד והר גלונגונג באינדונזיה נחשבים מסוכנים במיוחד בשל סכנת הלהארים.
כמה עיירות בעמק הנהר פויאלופ (Puyallup) במדינת וושינגטון, כולל אורטינג (Orting) נבנו על משקעים של להארים שהם בני 500 שנים בלבד. על פי התחזית צפוי לזרום להאר בעמק כל 500 עד 1,000 שנים, ולכן העיירות אורטינג, סומנר (Sumner), פויאלופ, פייף (Fife) ועיר הנמל טקומה מצויות בסיכון ניכר. סוכנות הסקר הגאולוגי של ממשלת ארצות הברית (United States Geological Survey בראשי תיבות USGS) התקינה צופרי אזעקה מפני להארים במחוז פירס (Pierce) שבמדינת וושינגטון, שיופעלו כאשר יהיה צורך להזהיר את התושבים שיש להימלט מפני זרם הסחופת המתקרב.
בדומה, התקינה מחלקת השימור של ניו זילנד (New Zealand Department of Conservation) מערכת אזהרה בפני להארים על הר רואפהו, שתפקדה בהצלחה ב-18 במרץ 2007 כאשר התריעה לגורמים הרלוונטיים על להאר קרב.
מאז אמצע יוני 1991, כאשר התפרצויות סוערות גרמו ללהארים הראשונים בהר פינטובו מזה 500 שנים, הותקנה בהר מערכת לניטור והתרעה על להארים. מדי גשם ששידרו טלמטריה ברדיו סיפקו מידע על כמות המשקעים באזורים שישמשו כמקור ללהארים, מכשירים שהוצבו על גדות הנחלים מדדו גלי קול וזיהו תנודות בקרקע, כאשר להארים עוברים בערוץ, ומגדלי תצפית מאוישים אישרו שלהארים זורמים במורדות פינטובו. מערכת זו אפשרה להתריע כנגד רוב, אבל לא כל, הלהארים העיקריים בפינטובו, והצילה מאות תושבים. אמצעים פיזיים שהתקינה הממשלה הפיליפינית התבררו כבלתי מספקים, והם לא עצרו את נחשולי הבוץ, שהגיעו לגובה של 6 מטרים, מלהציף כפרים רבים סביב הר פינטובו בין 1992 ל-1998.
דוגמאות > נוואדו דל רואיס

ב-13 בנובמבר 1985 התפרץ הר הגעש נוואדו דל רואיס בקולומביה, אחרי 69 שנים שבהן היה שקט. זרמים פירוקלסטיים שהתפרצו מלוע הר הגעש המסו את הקרחונים שעל ההר ושילחו ארבעה להארים עצומים במורד ההר במהירות של 60 קילומטרים בשעה. הלהארים צברו מהירות בערוצי הנחלים והתכנסו לתוך ששת הנהרות הראשיים שלמרגלות הר הגעש. הם קברו את העיירה ארמרו המצויה במרחק 73 קילומטרים מהר הגעש וגרמו למותם של יותר מ-20,000 איש מתוך 29,000 תושבים שהתגוררו בעיירה. אבדות בנפש בעיירות סמוכות, בייחוד בצ'ינצ'ינה (Chinchiná), הגדילו את מספר ההרוגים ל-23,000. אלו היו הלהארים הקטלניים ביותר בהיסטוריה. כתבות טלוויזיה ותמונות של אומריה סנצ'ס (Omayra Sánchez), נערה בת 13 שנלכדה בלהאר כך שראשה היה מעל למים והיא שוחחה עם הכתבים וחייכה אליהם עד שמתה כעבור 60 שעות שבהן לא הצליחו לחלץ אותה, שודרו ברחבי העולם הפכו לסמל הטרגדיה. תמונות נוספות של הלהארים ועוצמת האסון תפסו את תשומת הלב העולמית והובילו למחלוקת על חלקה היחסי של הממשלה הקולומביאנית באסון. בשלט שנישא בהלוויה ההמונית באיבגו (Ibague) נכתב "הר הגעש לא יכול להרוג 22,000 איש. הממשלה הרגה אותם".
דוגמאות > הר פינטובו

ביוני 1991 התפרץ הר הגעש פינטובו באי לוזון שבפיליפינים, אחרי שהיה שקט במשך 450 שנים. זו הייתה ההתפרצות השנייה בגודלה במאה ה-20 (מדד ההתפרצות הגעשית היה 6), והיא גרמה לשינוי זמני במזג האוויר. ההתפרצות עצמה גרמה למותם של שישה אנשים, אבל זרמי הלהאר שבאו בעקבות ההתפרצות גרמו למותם של יותר מ-1,500 איש. עין הטייפון שקיבל את הכינוי יוניה (Yunya) עברה מעל להר הגעש תוך כדי התפרצותו ב-15 ביוני 1991. הגשמים מהטייפון גרמו לזרם שכלל מים, אפר געשי וגושי סלעים לנוע במורד הנהרות הסובבים את הר הגעש. העיר אנחלס (Angeles City) ניזוקה מהבוץ הטובעני כאשר להאר שזרם בערוצים של הנחל סאפאנג באלן (Sapang Balen) והנהר אבאקן הגיע למרכז העיר. מעל ל-6 מטרים של בוץ הרסו או גרמו נזקים לכפרים ועיירות רבים בסביבה. הבוץ שזרם במורד נהר סקוביה במבן (Sacobia Bamban) הרס את כל המבנים בנתיבו, כולל גשרים וסכרים עם הנהר פארואה (Parua) בקונספסיון (Concepcion). ערוצו של הנהר טרלאק (Tarlac) העובר בעיר טרלאק התמלא בלהאר בגובה של קרוב ל-7 מטרים ואיבד את היכולת להוביל מים.
בבוקר ה-1 באוקטובר 1995, ארבע שנים אחר כך, ניתק חומר פירוקלסטי שהיה צמוד למדרונות של הפינטובו והרים סמוכים, זרם בשל גשמים כבדים במורד, והפך ללהאר בגובה 8 מטרים. זרם הבוץ גרם למותם של מאות תושבים בעיירה קבאלנטיאן (Cabalantian). הממשלה הפיליפינית תחת פידל ראמוס, הנשיא הקודם של הפיליפינים, הורתה על בניית סכר גדול בניסיון להגן על התושבים מפני נחשולי בוץ נוספים.
לקריאה נוספת

James W. Vallance, Lahars at Encyclopedia of volcanoes, Editors: Haraldur Sigurdsson, B. F. Houghton, Academic Press, 2000, ISBN 012643140X, Pages 601-616
ביאורים

↑  באנגלית mudflow – תופעה המתרחשת לאחר הפשרת שלגים או לאחר גשמים כבדים באזורים צחיחים או צחיחים למחצה כאשר עקב רוויה של חומר חרסיתי הוא ניתק מהמדרון וזורם במהירות.
↑  באנגלית debris flow – זרם בוץ המעורב בשברי סלעים.
↑  בין האנשים שנרתמו לעזרת העיירה ההרוסה היה אייבי נתן שהקים בית חרושת ללבנים בסמוך לעיירה.
↑  השפעת ההתפרצות הורגשה גם בישראל בדמות חורף גשום במיוחד שבמהלכו הוצפו נתיבי איילון כמה פעמים.
הערות שוליים

↑  VHP Photo Glossary: Lahar
↑  What does berlahar mean?
↑  Debris Flows, Mudflows, Jökulhlaups, and Lahars: Lahar Section אתר USGS
↑  Lahars and Their Effects
↑  Postglacial Lahars From Mount Rainier Volcano, Washington
↑  Volcanic Hazards with Regard to Siting Nuclear-Power Plants in the Pacific Northwest
↑  Deadly Lahars from Nevado del Ruiz, Colombia
↑  J.-C. Tanguy, C. Ribière, A. Scarth and W. S. Tjetjep, Victims from volcanic eruptions: a revised database
↑  Lahars of Mount Pinatubo, Philippines
↑  Socioeconomic and Environmental Impacts of Landslides in the Western Hemisphere
↑  Encyclopedia of Volcanoes, ISBN 0-12-643140-X, Academic Press ,עמ' 602
↑  אייבי נתן – קורות חיים
ניתן לראות על סמך קו הבוץ שנשאר על גזעי העצים (לקנה מידה להשוואה שימו לב לדמות במעיל הגשם הצהוב) בגדות הנהר מאדי (Muddy River) לאחר התפרצות הר סנט הלנס ב-1980 עד לאיזה גובה הגיע הלהאר במקום זה.
תמרור המורה על דרך נסיגה במקרה של התפרצות געשית או להאר
הלהאר מההתפרצות של נוואדו דל רואיס ב-1985 שקבר את העיירה ארמרו (Armero) בקולומביה
תמונות של עמק נהר לפני ואחרי שהתמלא בלהארים מהר פינטובו
לא תעמוד על דם רעך

| --- | --- |
 מקרא:  ספר ויקרא, פרק י"ט, פסוק ט"ז
 משנה תורה:  ספר נזקים, הלכות רוצח ושמירת נפש, פרק א', הלכות י"ד–ט"ז
 שולחן ערוך:  חושן משפט, סימן תכ"ו
 ספרי מניין המצוות:  ספר המצוות, לאו רצ"ז ספר החינוך, מצווה רל"ז
 
לא תעמוד על דם רעך היא מצוות לא תעשה מתוך תרי"ג מצוות, לפיה האדם חייב לעזור לחברו, בעיקר כאשר הוא נתון בסכנת חיים. בשנת 1998 נוסף חוק ברוח זו לספר החוקים של מדינת ישראל, וחוקים דומים קיימים במדינות נוספות.
מקור המצווה וטעמה

בפרשת קדושים אומר ה' למשה לצוות את בני ישראל להיות קדושים, וכפירוט לכך מצווה אותם ברשימת מצוות, אשר אחת מהן היא:
לֹא תַעֲמֹד עַל דַּם רֵעֶךָ אֲנִי ה'
על כך פירש רש"י: ”אני ה' נאמן לשלם שכר ונאמן להיפרע.” כלומר: אני ה' נאמן לשלם שכר למי שיקיים אזהרה זו (והקודמות לה), ונאמן להיפרע ולהעניש את מי שיעבור עליהן.
ספר החינוך הסביר שטעם המצווה הוא ליצור חברה שיש בה עזרה הדדית, מה שגורם לחברה להיות מלוכדת וחזקה יותר.
מקור המצווה וטעמה > חומרת האיסור

כיוון שאין מעשה בעבירה על מצווה זו - לא נענשים עליה במלקות. עם זאת, הרמב"ם קובע כי האיסור "לא תעמוד על דם רעך" הוא מן הלאווים החמורים, משום ”שכל המאבד נפש אחת כאילו איבד עולם מלא, וכל המקיים נפש אחת כאילו קיים כל העולם כולו” (משנה תורה לרמב"ם, ספר נזקים, הלכות רוצח ושמירת נפש, פרק א', הלכה ט"ז).
דיני המצווה

התלמוד מפרט מצבים שונים שבהם יש לפעול לפי כלל זה:
מניין לרואה את חבירו שהוא טובע בנהר או חיה גוררתו או לסטים באין עליו שהוא חייב להצילו? תלמוד לומר - לא תעמוד על דם רעך.
הרמב"ם מביא דוגמאות נוספות למצבים שבהם יש לקיים "לא תעמוד על דם רעך":
כל היכול להציל ולא הציל עובר על לא תעמוד על דם רעך. וכן הרואה את חבירו טובע בים. או ליסטים באים עליו. או חיה רעה באה עליו. ויכול להצילו הוא בעצמו. או ששכר אחרים להצילו ולא הציל. או ששמע גויים או מוסרים מחשבים עליו רעה או טומנין לו פח, ולא גילה אוזן חברו והודיעו, או שידע בגוי או באנס שהוא קובל על חברו, ויכול לפייסו בגלל חברו ולהסיר מה בליבו ולא פייסו, וכל כיוצא בדברים אלו
הרמב"ם מציין שלקיום המצווה יכול אדם גם להזעיק אחרים שיצילו.[דרוש מקור]
הרדב"ז נשאל מה יש לעשות במצב שבו ”אמר השלטון לישראל: הנח לי לקצץ (ממך) אבר אחד שאינך מת ממנו, או אמית ישראל חבירך”. לאחר דיון מעמיק מסכם הרדב"ז את תשובתו:
וצריך שמשפטי תורתנו יהיו מסכימים אל השכל והסברא; ואיך יעלה על דעתנו שיניח אדם לסמא את עינו או לחתוך את ידו או רגלו כדי שלא ימיתו את חבירו? הלכך איני רואה טעם לדין זה אלא מידת חסידות, ואשרי חלקו (של) מי שיוכל לעמוד בזה. ואם יש ספק סכנת נפשות - הרי זה חסיד שוטה, דספיקא דידיה עדיף מוודאי דחבריה
נחלקו אם יש חובה להציל גם כאשר משתקפת סכנה מכך למציל: יש פוסקים הסוברים כי על אדם אף להכניס עצמו לספק סכנה כדי להציל את חברו מסכנה ודאית, אך אחרים חולקים על גישה זו.
הפוסק רבי יעקב עמדין פסק שכאשר בפני רופא ניצב חולה החולה במחלה שיש בה סכנה, ובידי הרופא תרופה בדוקה למחלה זו, חייב הרופא לטפל בחולה, אף אם החולה מתנגד לכך:
ואין משגיחין בו, אם הוא אינו רוצה ביסורין ובוחר מוות מחיים, אלא חותכין לו אפילו אבר שלם, אם הוצרך לכך למלטו ממות, ועושין כל הצריך לפיקוח נפש נגד רצונו של החולה. וכל אדם מוזהר על כך, משום "ולא תעמוד על דם רעך" ואין הדבר תלוי בדעתו של חולה, ואינו נתון ברשותו לאבד עצמו.
דיני המצווה > הלשנה למשטרה בראי ההלכה

בהלכה היהודית התייחסו הפוסקים לנושא הלשנה למשטרה על נהג שאינו זהיר וכתבו שבמידה והתרו באדם והזהירו אותו והוא ממשיך לסכן אחרים- מותר ואף יש מצווה וחובה למסור אותו לרשויות. זאת מדין "לא תעמוד על דם רעך". וכן פסק הרב עובדיה יוסף לגבי אדם שאינו רואה טוב או סובל ממחלת הנפילה, שמנסה להוציא רישיון נהיגה ברמייה, שמי שיודע ממצבו חייב להודיע זאת לרשויות כדי להציל את הרבים.
ראו גם

חוק לא תעמוד על דם רעך
השומרוני הטוב
חוק חובת הדיווח
עזרת ישראל מיד צר
לקריאה נוספת

פרופ' נחום רקובר, ההגנה על צנת הפרט, גילוי סוד כדי לקיים "לא תעמוד על דם רעך", 218. הוצאת ספרית המשפט העברי; משרד המשפטים ומורשת המשפט בישראל, תשס"ו-2006.
הערות שוליים

↑  חפץ חיים הלכות רכילות, מהדורת דרשו כלל ט' הערה 18.
↑  ספר ויקרא, פרק י"ט, פסוק ט"ז
↑  שו"ת יחוה דעת חלק ד, סימן ס
| דיני נפשות ביהדות |
| --- | --- | --- |
| מיתה שלא בידי בית דין | מיתה בידי שמיים • הבא במחתרת • הבא להורגך השכם להורגו • רודף • מוסר • קנאים פוגעים בו • מורידין ולא מעלין • גואל הדם |  |
| מרכיבי הדינים | סנהדרין בלשכת הגזית • סנהדרין קטנה וסנהדרין גדולה • עדות • התראה |  |
| איסורים ומצוות | רצח במשפט העברי • לא תרצח • ייהרג ואל יעבור • מסירות נפש • קידוש השם • לא תעמוד על דם רעך • עדים זוממים • פיקוח נפש • קדושת החיים • שמירת הנפש • מאבד עצמו לדעת |  |
| שונות | כרת • הכנסה לכיפה • קם ליה בדרבה מיניה • עיר מקלט • שינוי הדין • המתת חסד בהלכה • הפלה • שור הנסקל • דיני בני נח |  |
| ארבע מיתות בית דין | ארבע מיתות בית דין |  |
| חייבי סקילה | עבודה זרה • נערה המאורסה • חילול שבת • מסית • מדיח • ברכת השם • קללת אב ואם • משכב בהמה • משכב זכר • שוכב עם אמו • שוכב עם אשת אביו • שוכב עם כלתו • בן סורר ומורה • מכשף • בעל אוב • ידעוני |  |
| חייבי שרפה | בת כהן שזינתה • שוכב עם אישה ובתה או אשה ונכדתה • שוכב עם בתו או נכדתו |  |
| חייבי הרג | עיר הנידחת • רוצח |  |
| חייבי חנק | אשת איש • הכאת הורים • גונב איש • זקן ממרא • נביא שקר |  |
לוס אנג'לס סול

לוס אנג'לס סול (באנגלית: Los Angeles Sol) היה מועדון כדורגל נשים מקרסון, קליפורניה, ארצות הברית.
הקבוצה נוסדה ב-2007 והצטרפה לליגת ה-WPS בעונתה הראשונה ב-2009. לאחר עונה אחת בלבד, הפסיקה לוס אנג'לס סול את פעילותה והקבוצה פורקה. את משחקי הבית שלה היא שיחקה בהום דיפו סנטר שבקרסון.
היסטוריה

כשהוחלט על הקמת ליגת כדורגל מקצוענית לנשים, נחשבה לוס אנג'לס סול לאחד הזכייניות הבולטות. הקבוצה, שהוקמה ב-2007, התהדרה בשחקניות בינלאומיות מוכשרות כמו איה מיאמה ומרטה ואמריקאיות בולטות כמו אלי ואגנר ושאנון בוקס. בעונת הפתיחה שלה ב-2009 היא הציגה דומיננטיות מוחלטת, שכללה רצף של 11 משחקים ללא הפסד, 41 נקודות, הפרש שערים בולט וסיום במקום הראשון בליגה בתום העונה הסדירה. למרות הקמפיין המרשים שלה בעונה הרגילה, הקבוצה הפסידה 0–1 בגמר הפלייאוף לסקיי בלו משער של הת'ר או'ריילי.
בעקבות האכזבה מאובדן האליפות, קבוצת הבעלות החליטה לוותר על המניות שלה ולהחזיר אותן ל-WPS. למרות המאמצים להבטיח בעלות חדשה, הליגה נכשלה במשימה - מה שהוביל בסופו של דבר לפירוק הקבוצה בינואר 2010. כל שחקניות הקבוצה שוחררו, וההזכויות עליהן הועמדו לבחירה בדראפט מיוחד שנערך חודש אחר כך.
הערות שוליים

1 2 3  Los Angeles Sol of Women’s Professional Soccer to cease operations, באתר לוס אנג'לס טיימס‏, 28 בינואר 2010
1 2  Before Angel City, there was LA Sol: A super team with a brief, bright history, באתר ניו יורק טיימס‏, 11 באוגוסט 2022
לא תחרוש בשור ובחמור יחדו

| --- | --- |

פלאח חורש בשור ובחמור (המאה ה-19)
 מקרא:  דברים, כ"ב, י'
 משנה:  מסכת כלאים, פרק ח'
 משנה תורה:  ספר זרעים, הלכות כלאים, פרק ט', הלכות ז'-י"א
 שולחן ערוך:  יורה דעה, סימן רצ"ז, סעיפים י'-ט"ז
 ספרי מניין המצוות:  ספר המצוות, לאו רי"ח ספר החינוך, מצווה תק"נ
לא תחרוש בשור ובחמור יחדו הוא איסור בתורה, שלא לחרוש בעזרת שור וחמור הקשורים יחד למחרשה. בתורה שבעל פה הורחב איסור זה גם לבעלי חיים אחרים ולפעולות נוספות מלבד חרישה.
איסור זה הוא חלק מאיסור גדול יותר הנקרא כלאיים, שאוסר לערב יחד דברים ממינים שונים, כגון לזרוע מינים שונים יחד או להכניס בבגד צמר ופשתן יחד (שעטנז).
בעלי החיים הכלולים באיסור

כאמור, מקור האיסור הוא הפסוק: ”לֹא תַחֲרֹשׁ בְּשׁוֹר וּבַחֲמֹר יַחְדָּו” (ספר דברים, פרק כ"ב, פסוק י')
אולם במשנה נאמר שאיסור זה נאמר על כל שני סוגים שונים של בעלי חיים, ולאו דווקא על שור וחמור שצוינו במקרא, אלא שדיבר הכתוב בהווה. פעולה משותפת של אדם עם בעל חיים מותרת.
לדעת הרמב"ם, התורה אסרה לחרוש רק בשיתוף בין בעל חיים טמא לטהור, והרחבת האיסור גם לשני סוגים טהורים או טמאים היא תקנת חכמים. לעומתו, סבורים ראשונים אחרים שהאיסור לחרוש בכל הסוגים הוא מדאורייתא.
הפעולות האסורות

גם היקף הפעולות האסורות הורחב בתורה שבעל פה: לא רק החרישה אסורה, אלא גם משיכה של עגלה או משא כלשהו ביחד, והדבר נחשב כאיסור הכתוב בתורה. במשנה הוזכר גם איסור "להנהיג" בעלי חיים אלו יחד, ונחלקו המפרשים בפירוש הדברים: יש אומרים שאסור להוביל שני מיני בעלי חיים הקשורים יחד, אפילו אם אינם עושים כל מלאכה. ויש אומרים שהאיסור להוביל נאמר דווקא כאשר הם עושים מלאכה כלשהי, אך גם נשיאת החבל שבו הם קשורים נחשבת כמלאכה לעניין זה.
פרטי הלכה נוספים

האיסור מוטל על החורש. מי שמוסר את שורו לגוי - אינו צריך לוודא שהלה אינו חורש בו עם חמור (בניגוד לאיסור העבודה בבהמה בשבת, למשל, שבעניינו בעל הבהמה צריך לוודא שהאיסור נשמר ובהמתו נחה בשבת).
היושב בעגלה שמונהגת על ידי שני מיני בעלי חיים - עובר על איסור, גם אם אדם אחר הוביל אותם, מפני שישיבתו שם מדרבנת את בעלי החיים למשוך את העגלה.
שור פסולי המוקדשין - בתלמוד נאמר ששור שהיה מיועד לקורבן ונפסל (למשל, כשנוצר בו מום הפוסל אותו מהקרבה במקדש) - אסור להנהיג אותו, מפני שהוא נחשב כמורכב משני מינים: במובן מסוים עדיין יש בו קדושה, ובמובן אחר הוא כבר הפך לחולין.
הנימוק לאיסור זה

המפרשים מציינים כמה נימוקים לאיסור: יש סוברים שחרישה משותפת של מינים שונים כרוכה בצער בעלי חיים, מפני שכוחם אינו שקול, והשיתוף בין שניהם מפריע לשניהם. הסבר אחר: החמור, שאיננו מעלה גרה, מצטער בראותו את השור מעלה גרה ואוכל בשעה שלחמור אין אוכל.
בספר החינוך כתב:
מטעמי מצווה זו ענין צער בעלי חיים שהוא אסור מן התורה, וידוע שיש למיני הבהמות ולעופות דאגה גדולה לשכון עם שאינם מינן וכל שכן לעשות עמהן מלאכה, וכמו שאנו רואים בעינינו באותן שאינם תחת ידינו כי כל עוף למינו ישכון, וכל הבהמות ושאר המינין גם כן ידבקו לעולם במיניהן
.
בהשראת נימוק זה, למד מכאן לקח הנוגע גם להתנהלותם של בני אדם:
וכל חכם לב מזה יקח מוסר שלא למנות שני אנשים לעולם, בדבר מכל הדברים, שיהיו רחוקים בטבעם ומשונים בהנהגתם, כמו צדיק ורשע והנקלה בנכבד. שאם הקפידה התורה על הצער שיש בזה לבעלי חיים שאינם בני שכל - כל שכן בבני אדם, אשר להם נפש משכלת לדעת יוצרם.
הסבר שונה לגמרי לאיסור זה הוא, שזהו סייג מפני איסור כלאיים: כשם שאסור להכליא בין שני מינים - כך אסור גם להעביד אותם יחד, כדי שלא יזדווגו. נימוק זה משתקף מדברי חז"ל, שהכלילו את האיסור במושג "כלאיים".
בתרבות

בביטוי שיש המייחסים לאבן עזרא בהסבירו את כללי החריזה משתמש פסוק זה בשינוי קל בשביל להדגים מהו חרוז משוכלל, וכך הוא כותב:
לא תחרוז בשור ובחמור יחדיו
קח את השור אל המישור
ואת החמור אל הר המור
הכוונה היא שהמילים 'שור' ו'חמור' אינן חרוז טוב כי אינם נגמרים באותם הברה, אך 'שור' ו'מישור', וכן 'חמור' ו'הר המור' הם כן חרוז טוב.
הערות שוליים

↑  משנה, מסכת בבא קמא, פרק ה', משנה ז'; משנה, מסכת כלאים, פרק ח', משנה ב'
↑  משנה, מסכת כלאים, פרק ח', משנה ו'
↑  משנה תורה לרמב"ם, ספר זרעים, הלכות כלאים, פרק ט', הלכה ח'
↑  רש"י בספר דברים, פרק כ"ב, פסוק י', רא"ש בהלכות כלאים סימן ה.
↑  מסכת כלאים, פרק ח', משנה ב'-ג
↑  משנה תורה לרמב"ם, ספר זרעים, הלכות כלאים, פרק ט', הלכה ח' ופירושו למסכת כלאים, פרק ח', משנה ב'
↑  תוספות במסכת שבת, דף נ"ד, עמוד א' ד"ה והתנן, ורא"ש במסכת שבת פ"ה סימן ה.
↑  משנה, מסכת כלאים, פרק ח', משנה ג'
↑  תלמוד בבלי, מסכת מכות, דף כ"ב, עמוד א'
↑  מדרש אגדה (בובר) ספר דברים, פרק כ"ב, פסוק י'
↑  רמב"ם במורה נבוכים חלק שלישי פרק מט
↑  משנה, מסכת בבא קמא, פרק ה', משנה ז' ומשנה, מסכת כלאים, פרק ח', משנה ב'
| ספר דברים |
| --- | --- | --- |
| פרשת דברים | ערבות מואב • חטא המרגלים • חטא המעפילים |  |
| פרשת ואתחנן | עשרת הדיברות • שמע ישראל • שמע ישראל (פרשיה) • תפילין |  |
| פרשת עקב | כוחי ועוצם ידי • תורת הגמול • חטא העגל • והיה אם שמוע • ברכת המזון • שבעת המינים • לא תערץ מפניהם |  |
| פרשת ראה | היתר אכילת בשר • נביא שקר • מסית • עיר הנידחת • סימני כשרות בבעלי חיים • תרומות ומעשרות • שמיטת כספים • עבד עברי • שלוש רגלים • עלייה לרגל |  |
| פרשת שופטים | משפט עברי • איסור שוחד • איסור עבודה זרה • זקן ממרא • מצוות מינוי מלך • זרוע, לחיים וקיבה • ראשית הגז • כישוף • אוב • ידעוני • חובר חבר • רוצח בשגגה • עיר מקלט • עדות שקר • עדים זוממים • לא תערוץ מפניהם • הלכות מלחמה • כהן משוח מלחמה • מצוות קריאה לשלום במלחמה • בל תשחית • עגלה ערופה |  |
| פרשת כי תצא | אשת יפת תואר • משפט הבכורה • בן סורר ומורה • תלייה • השבת אבידה • לא ילבש • מוציא שם רע • מפתה • איסור קדשה • גירושין • ייבום וחליצה • ממזר • מצוות טעינה • איסור ריבית • משכון • הלנת שכר • מתנות עניים • לא תחסום שור בדישו • כלאי הכרם • לא תחרוש בשור ובחמור יחדו • שעטנז • לא ילבש • השבת אבדה • איסור גנבת נפש • אתנן זונה ומחיר כלב • קבורת המת • שילוח הקן • מצוות מעקה • ציצית • נדרים • מלקות |  |
| פרשת כי תבוא | מקרא ביכורים • וידוי מעשרות • מעמד הר גריזים והר עיבל |  |
| פרשת נצבים | תשובה • קיבוץ גלויות |  |
| פרשת וילך | הקהל • הסמכת יהושע • כתיבת משה את התורה |  |
| פרשת האזינו | שירת האזינו |  |
| פרשת וזאת הברכה | ברכת משה • מות משה • הר נבו |  |
| דמויות מרכזיות | משה • יהושע בן נון |  |
ספר בראשית • ספר שמות • ספר ויקרא • ספר במדבר • ספר דברים
מאטראסנטאימרה

| --- | --- |
סמל מאטראסנטאימרהסמל מאטראסנטאימרה

 מדינה:  הונגריה הונגריה
 חבל:  צפון הונגריה
 מחוז:  הווש הווש
 נפה:  נפת ג'נג'ש
 על שם:  Saint Emeric of Hungary 
 שטח:  21.29 קמ"ר
 אוכלוסייה:  ‏
  ‑ בכפר:  442 (1 בינואר 2024)
 קואורדינטות:  47°54′35″N 19°52′33″E﻿ / ﻿47.90976°N 19.8757°E﻿ / 47.90976; 19.8757 
 אזור זמן:  UTC +1
 http://www.matraszentimre.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.מאטראסנטאימרה(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.מאטראסנטאימרה  he tabBackground:;tabBorder:#aaa;defaultTab:0;
 
מאטראסנטאימרה (בהונגרית: Mátraszentimre) הוא כפר במחוז הווש בצפון מזרח הונגריה.
הכפר הוקם בשנת 1944 על בסיס איחוד של שישה כפרים מאטרסנטאימרה (Mátraszentimre), מאטרסנטאישטוואן (Mátraszentistván), פלושקוט (Fallóskút), בגויאירטאש (Bagolyirtás), מאטרסנטלאסלו (Mátraszentlászló) וגאיאטטה (Galyatető).
כמו יישובים רבים באירופה גם במאטראסנטאימרה מספר התושבים נמצא בירידה. כך, בשנת 1990 היה מספר התושבים 715 ובשנת 2023 רק 457 תושבים.
הערות שוליים

↑  נתוני הכפר באתר הלמ"ס ההונגרי
| יישובים במחוז הווש |
| --- | --- | --- |
| ערי המחוז | אגר  |  |
| ערים |  בלפאטפלווה •  פיזשאבון •  ג'נג'ש •  ג'נג'שפטה •  הטוון •  הווש •  קישקרה •  לרינצי •  פטרוואשארה •  ורפלט |  |
| כפרים | אפץ •דורמאנד •אצ'ד • אנדורנקטאליה • באטור • דמיין • אגרבקטה • אגרבוץ' • אגרצ'הי • אגרסלוק • אגרסולאט • פלדברה • פלשטארקאן • הוושרניוש • קרצ'נד • מקלאר • נג'טאליה • נוסוואי • נובאי • אושטורוש • סרוושקה • סוץ' • אבשאר • אטקאר • אדאץ' • דטק • דומוסלו • ג'נג'שהלאס • ג'נג'שאורוסי • ג'נג'שוימוש • ג'נג'שטריאן • הלמאיוגרה • קראצ'ונד • קישנאנה • לודש • מרקז • נג'פיגד • נג'רדה • פאלושוורשמרט • וץ' • וישונטה • ויסנק • מאטראסנטאימרה • אטאן • בוצונאד • ארדטלק • ארק • הוושווזקן • קמלה • פיי • טרנבוד • טרנמרה • טרנארש • טרנסנטמיקלוש • טרנז'דאן • טנק • טיסנאנה • זראנק • בולדוג • צ'אן • הרד • הורט • קרקהרסט • נג'קקנייש • פטפיבאניה • רוז'סנטמארטון • סיצ'י • זג'ווסאנטו • בלטון • בקלצה • ביקסנטמארטון • נג'ווישניו • סילוואשווארד • אלדברה • בשנייטלק • אגרפרמוש • קאל • קאפולנה • קומפולט • מזסמרה • מזטארקאן • נגיוט • פורוסלו • שרוד • סיהלום • טופלו • אוילרינצפלווה • בודון • ביקסק • ביקסנטארז'בט • ארדקוושד • פדמש• אישטנמזיה • איוואד • קישפיזש • מאטרבלה • מאטרדרצ'קה • פראד • פראדששוואר • רצ'ק • שירוק • סאילה • סנטדומונקוש • טרנללס • טרפש • וארסו |  |
| יישובים בנפת ג'נג'ש |
| --- | --- | --- |
| יישובים | ג'נג'ש • אבשאר • אדאץ' • אטקאר • דטק • דומוסלו • ג'נג'שהלאס • ג'נג'שאורוסי • ג'נג'שפטה • ג'נג'שוימוש • ג'נג'שטריאן • הלמאיוגרה • קראצ'ונד • קישנאנה • לודש • מרקז • מאטראסנטאימרה • נג'פיגד • נג'רדה • פאלושוורשמרט • ואמושגיירק • וץ' • וישונטה • ויסנק |  |
לוקהיד קונסטליישן

.
המטוס בשירות הצי האמריקאי בשנת 1957
מטוסו של נשיא ארצות הברית דווייט אייזנהאואר
סופר קונסטליישן
לוקהיד קונסטליישן (באנגלית: Lockheed Constellation) הוא מטוס נוסעים צר-גוף מתוצרת לוקהיד. המטוס יוצר בין השנים 1943–1958 במפעלי החברה בברבנק, והיה אחד מכלי הטיס המהפכניים בשירות התעופה האזרחית. בסה"כ יוצרו 856 מטוסים. המטוס היה מעורב במספר גבוה של תאונות ותקריות אוויריות.
המטוס שימש גם בחיל האוויר של ארצות הברית, בעיקר כמטוס תובלה להספקת מצרכים בשנות ההסגר על ברלין. הקונסטליישן היה גם מטוסו של נשיא ארצות הברית דווייט אייזנהאואר.
פיתוח

מטוס הקונסטליישן פותח על ידי חברת לוקהיד לפי מפרט של חברות התעופה TWA ופאן אמריקן.
תצורת הכנף של הקונסטליישן התבססה על זו של מטוס הקרב P-38 לייטנינג, שפותח אף הוא על ידי לוקהיד. הזנב המשולש נבנה כדי להשיג היגוי מספק תוך הגבלת גובה ההגאים לגובהם של האנגרים באותה תקופה.
פיתוח המטוס החל בשנת 1939. אב הטיפוס טס לראשונה ב-9 בינואר 1943, ולו טווח של 3,500 מייל (5,630 ק"מ), מהירות של 550 קמ"ש, מהירות שיוט 480 קמ"ש וסייג רום של 7,300 מטר. המטוס הראשון נמסר לחברת TWA באוקטובר 1945. הטיסה המסחרית הראשונה של המטוס הייתה ב-3 בדצמבר 1945.
גרסאות

למטוס חמש גרסאות עיקריות:
L-049 קונסטליישן: הגרסה הראשונה של המטוס. לדגם זה ארבעה תתי גרסאות: L-749A ,L-749 ,L-649 ,L-049. טס לראשונה בשנת 1943.
L-1049 סופר קונסטליישן: לדגם זה שמונה גרסאות. טס לראשונה ב-14 ביולי 1951. בדגם זה שיפורים רבים. נבנו 564 מטוסים מדגם זה.
L-1649 טריסטאר: טס לראשונה באוקטובר 1956. יועד לטיסות ארוכות טווח. על מנת להתחרות בדאגלס DC-7, הוגדלה בדגם זה קיבולת הדלק של המטוס. נבנו 44 מטוסים מדגם זה.
C-69: גרסת תובלה, היה בשימוש חיל האוויר של ארצות הברית.
לוקהיד EC-121 Warning Star: דגם שיוצר במיוחד עבור צי ארצות הברית וחיל האוויר שלה. בחייל השתמשו במטוס לשליטה ובקרה ולאיסוף מודיעין צבאי. המטוסים צוידו בהתקני ראדום.
מפעילים צבאיים

צרפת חיל האוויר הצרפתי
הודו הצי ההודי
אינדונזיה חיל האוויר האינדונזי
ישראל חיל האוויר הישראלי
ארצות הברית הצי האמריקני / חיל האוויר של ארצות הברית
המטוס בחיל האוויר הישראלי

בתחילת מלחמת העצמאות רכשה ההגנה שלושה מטוסים מעודפי צבא ארצות הברית, והם הוברחו לארץ דרך פנמה ואירופה. במלחמה נטלו המטוסים חלק במבצע בלק. לאחר המלחמה נמכרו המטוסים לאל על.